Kvapnioji kempė

Haploporus suaveolens  (L.) Donk (1971)Fomitopsis odoratissima Bondartsev (1950)Trametes suaveolens f. indora  (L.)Pilát (1933)Polyporus itoi  Lloyd (1924)Polyporus suaveolens  (L.) Fr. (1821)Daedalea suaveolens  (L.) Pers. (1801)Agarico-pulpa suaveolens  (L.) Paulet (1793) Boletus suberosus  Bolton (1792)Boletus suaveolens  L. (1753)Boletus suaveolens var. suaveolens L. (1753)

Kvapnioji kempė (Trametes suaveolens) – kempininių šeimai priklausantis nevalgomas grybas. Ši rūšis įrašyta į Lietuvos raudonąją knygą, todėl yra saugotinas.

 Išvaizda 

Kvapniosios kempės vaisiakūniai yra 3–12 cm skersmens ir 1–4 cm aukščio, prie substrato būna priaugę šonu, viršutinė dalis dažnai iškili. Paviršius lygus, jauni vaisiakūniai apaugę smulkiais plaukeliais, seni šiurkštoki, balti, gelsvi arba pilkšvi. Vamzdeliai 0,5-1,5 cm ilgio, dažniausiai vienasluoksniai. Poros apskritos arba kampuotos. Trama kompaktiška tampri, balta arba balkšva, jai būdingas malonus ir stiprus anyžių kvapas. Sporos bespalvės, cilindriškos, 8-11x3-4 μm.

Spalvos kaita: Vaisiakūnis gali būti purvinai baltos, gelsvos arba šviesiai pilkos spalvos. Poros, kaip vamzdeliai, iš pradžių baltos, vėliau pageltonuoja.

 Augavietė 

Auga ištisus metus įvairiuose miškuose, parkuose, upių, ežerų ir tvenkinių pakraščiuose, pakelėse ant įvairių gluosnių, rečiau ant drebulių irberžų kamienų, šakų ir kelmų. Sukelia baltąjį medienos puvinį.

Sezonas: sausis–gruodis

Šios genties Lietuvoje žinoma dar viena, daug retesnė rūšis – karpotoji kempė (Trametes gibbosa Fr.).

 Literatūra 

 Didysis gamtos vadovas „Grybai“, išsamus grybų ir jų rinkimo žinynas, „Mūsų knyga“, 2004 m., (190 psl.) ISBN 9955-573-65-1

 Nuorodos 

 Lietuvos raudonoji knyga

  Apie Lietuvoje augančius grybus 

Kategorija:Kempiniečiai